Λέοντος Φιλοσόφου: «Σύνοψις εἰς τὴν φύσιν τοῦ ἀνθρώπου»:
Creators: name: Τζωρτζίκα, Ελένη Γεωργίου
Publisher: name: Aristotle University of Thessaloniki
Year: 2014
Subjects: Λέων Φιλόσοφος
Ιατρική
Μελέτιος
Leon Philosopher
Medicine
Meletius

description: Η παρούσα εργασία έχει ως κεντρικό θέμα της το περίφημο έργο του Λέοντος Μαθηματικού ή Φιλοσόφου «Σύνοψις εἰς τὴν φύσιν τοῦ ἀνθρώπου». Καθώς το έργο είναι αδύνατο να κατανοηθεί πλήρως χωρίς μία αναφορά στην πολυσχιδή και πρωτοποριακή προσωπικότητα του Λέοντος, γίνεται μία πλήρης καταγραφή των κυριοτέρων γεγονότων της ζωής του αλλά και των σημαντικότερων εφευρέσεων και ανακαλύψεών του. Επιχειρείται επίσης, μία ανασύνθεση της προσωπικότητας ενός τέτοιου σοφού, που επηρέασε με τη θέση του ως επικεφαλής μίας από τις σημαντικότερες σχολές της Κωνσταντινούπολης, πλήθος μαθητών. Η εξιστόρηση των σημαντικότατων αξιωμάτων που κατέλαβε, βασισμένη στις ελάχιστες ψηφίδες της πολυτάραχης ζωής του που είναι γνωστές, έχει σαν σκοπό την κατανόηση του διδακτικού του έργου. Ακόμη, στη συγκεκριμένη εργασία, εξετάζονται οι πηγές του έργου, που έχουν επηρεάσει και τη μετέπειτα δομή του, ενώ μεγαλύτερη έμφαση δίνεται στη σύγκρισή του με το ομότιτλο έργο του μοναχού Μελετίου, το οποίο αποτέλεσε τον καθοριστικό παράγοντα μετασχηματισμού των ιδεών που ο Λέων ήθελε να διδάξει. Επιπλέον, γίνεται μία προσπάθεια κατανόησης του περιεχομένου αλλά και της γλώσσας της εποχής, με την καταγραφή και μελέτη των βασικών λεκτικών δομών που χρησιμοποιεί ο συγγραφέας, των σχημάτων λόγου που παραθέτει καθώς και κάποιων δυσνόητων χωρίων. Κυριότερος σκοπός της εργασίας είναι να αναδειχθεί η σπουδαιότητα του συγκεκριμένου έργου καθώς και η συμβολή του στη διατήρηση των ιατρικών όρων που ισχύουν έως σήμερα. Τέλος, γίνεται προσπάθεια να κατανοηθεί ο τρόπος συγγραφής διδακτικών εγχειριδίων της εποχής, καθώς το έργο είχε καταφανέστατα τέτοιο προσανατολισμό και στόχευε στην εισαγωγή των μαθητών του Λέοντος στην ιατρική τέχνη.
description: This present thesis has as its main theme the famous work of Leon Mathematician or Philosopher entitled “Epitome on the nature of man.” As the project cannot be fully understood without a reference in Leon’s multifaceted and innovative personality, there is a complete outline of the main events of his life, but also a reference at his most important inventions and discoveries. There is also an attempt for a recomposition of such a wise man’s personality, who affected a large number of students by occupying a major position as head of one of the most important schools that existed in Constantinople. The recounting of the major postulates he occupied, aims to the understanding of his teaching points. Moreover, in this work we examine the sources of Leon’s project, which have influenced its subsequent structure, and greater emphasis is placed on comparing it with the work of the monk Meletius, which was the decisive factor that transformed the ideas Leon wanted to teach. In addition, an attempt is made to understand the content and the language of that time, by the recording and study of the basic verbal structure used by the author, the figure of his speech and some obscure passages. The main purpose of this paper is to highlight the importance of Leon’s work and its contribution to the maintenance of the existing medical terminology. Finally, an effort is made to understand how textbooks were written in 9th century, as the project had patently such an orientation and aimed at introducing Leon’s students in medical art.